Istra
Istra, tal. Istria, rim. Histria, obuhvaća najveći jadranski poluotok te istarske otoke Cres, Lošinji, Unije i Susak. Nalazi se na sjeveroistočnom dijelu Jadrana i njen teritoriji podijeljen je između Slovenije, Hrvatske i Italije. Geografska granica Istre je linija od uvale Muggia (Miljski zaljev) nadomak Trsta do uvale Preluka između Opatije i Rijeke. Povijesni pojam Istre se mijenjao tako da pod Austrijom je obuhvaćao i područje Klane i Krasa, a danas se planine Krasa i Ćićarije smatraju geografskom granicom prema kopnu. Dio Istre koji je pod Hrvatskom administrativno je podijeljen u 2 regije, jedna koristi istarsko ime Istarska županija, a istočni dio Istre i Istarski otoci su stavljeni pod tzv Primorsko-goransku županiju (koja još obuhvaća Rijeku, Gorski kotar i Hrvatsko primorje). Dijelu Istre pod Slovenijom isto je promijenjeno ime Istre u tzv. Slovensko primorje. Zapadna obala Istre je plića i bolje razvedena gdje Limski kanal duboko zadire u kopno, dok je istočna strma s Raškim zaljevom i slabije je naseljena. Najviša planina Istre je Učka (Montemaggiore - 1396 m). Veće rijeke u Istri su Raša, Mirna, Dragonja i Rižanaa a na Cresu se ističe Vransko jezero. Istra se obično dijeli na tri dijela: Crvena Istra (zapadna obala), gdje prevladava crveno-smeđa zemlja (crljenica) Siva Istra (središnja Istra), zbog sivog glinenastog tla i Bijela Istra (padine Učke i istočni dio poluotoka) zbog kamenitog tla. Važni gradovi i općine u Istri su Pula (Pola), Vodnjan (Dignano) Pazin (Pisino), Motovun (Montona) Buzet (Piquente), Labin (Albona), Mali Lošinj (Lussinpiccolo), Cres (Cherso), Rovinj (Rovigno), Poreč (Pareno), Umag (Umago), Buje (Buie), Piran (Pirano), Koper (Capodistria), Milje (Muggia), itd.